
Text rozhodnutia
Súd: Krajský súd Bratislava Spisová značka: 6S/3/2012 Identifikačné číslo súdneho spisu: 1012201598 Dátum vydania rozhodnutia: 29. 07. 2013 Meno a priezvisko sudcu, VSÚ: JUDr. Petra Príbelská, PhD. ECLI: ECLI:SK:KSBA:2013:1012201598.3 Uznesenie Krajský súd v Bratislave v právnej veci žalobcu: DHL Logistics (Slovakia) spol. s r.o., IČO 31 354 467, so sídlom Diaľničná 2, 903 01 Senec, právne zastúpený: Milan Šiška advokát, s.r.o., so sídlom Turčianska, blok F 2, 821 09 Bratislava, proti žalovanému: Finančné riaditeľstvo Slovenskej republiky, so sídlom Lazovná 63, 974 01 Banská Bystrica, o preskúmanie zákonnosti rozhodnutia č. 16469/2012 zo dňa 27.6.2012, a o spojení vecí na spoločné konanie, takto r o z h o d o l : Krajský súd v Bratislave s p á j a vec vedenú pod sp.zn 6S/3/2012 o preskúmanie zákonnosti rozhodnutia žalovaného č. 16469/2012 zo dňa 27.6.2012, vec vedenú pod sp.zn. 6S/6/2013 o preskúmanie zákonnosti rozhodnutia žalovaného č. 867609/2012 zo dňa 3.7.2012 a vec vedenú pod sp.zn. 6S/41/2013 o preskúmanie zákonnosti rozhodnutia žalovaného č. 1201942/2012 zo dňa 17.12.2012 n a s p o l o č n é k o n a n i e s tým, že ďalej budú vedené pod sp.zn. 6S/3/2012. o d ô v o d n e n i e : Žalobou doručenou Krajskému súdu v Bratislave dňa 4.9.2012 sa žalobca domáhal preskúmania zákonnosti rozhodnutia žalovaného č. 16469/2012 zo dňa 27.6.2012, ktorým žalovaný podľa § 59 ods. 2 zákona č. 71/1967 Zb. o správnom konaní odvolania žalobcu proti rozhodnutiam Colného úradu Trnava č. 27080/2011-5871 zo dňa 24.11.2011, č. 27272/2011-5871 zo dňa 24.11.2011, č. 27275/2011-5871 zo dňa 24.11.2011, č. 27277/2011-5871 zo dňa 24.11.2011, č. 26682/2011-5871 zo dňa 24.11.2011, č. 27417/2011-5871 zo dňa 25.11.2011, č. 27419/2011-5871 zo dňa 25.11.2011, č. 27421/2011-5871 zo dňa 25.11.2011 a č. 27422/2011-5871 zo dňa 25.11.2011 zamietol a napadnuté rozhodnutia Colného úradu Trnava potvrdil. Žalobou doručenou Krajskému súdu v Bratislave dňa 10.9.2012 sa žalobca domáhal preskúmania zákonnosti rozhodnutia žalovaného č. 867609/2012 zo dňa 3.7.2012, ktorým žalovaný podľa § 59 ods. 2 zákona č. 71/1967 Zb. o správnom konaní odvolania žalobcu proti rozhodnutiam Colného úradu Trnava č. 9005871/1/41368/2012 zo dňa 8.2.2012, č. 9005871/1/152645/2012, č. 9005871/1/154095/2012, č. 9005871/1/154549/2012, č. 9005871/1/155035/2012, 9005871/1/155735/2012 a č. 9005871/1/156108/2012 zo dňa všetky zo dňa 17.2.2012; č. 9005871/1/197146/2012, č. 9005871/1/199534/2012, č. 9005871/1/201545/2012, č. 9005871/1/202216/2012 všetky zo dňa 22.2.2012; č. 9005871/1/274757/2012, č. 9005871/1/275536/2012 a č. 9005871/1/276379/2012 všetky zo dňa 28.2.2012 zamietol a napadnuté rozhodnutia Colného úradu Trnava potvrdil. Žalobou doručenou Krajskému súdu v Bratislave dňa 21.2.2013 sa žalobca domáhal preskúmania zákonnosti rozhodnutia žalovaného č. 1201942/2012 zo dňa 17.12.2012, ktorým žalovaný podľa § 59 ods. 2 zákona č. 71/1967 Zb. o správnom konaní odvolanie žalobcu proti rozhodnutiu Colného úradu Trnava č. 9005871/1/1131947/2012 zo dňa 20.8.2012 zamietol a napadnuté rozhodnutie Colného úradu Trnava potvrdil. Krajskému súdu v Bratislave bol dňa 24.5.2013 k spisovej značke 6S/41/2013 doručený návrh na spojenie veci vedených pod sp.zn. 6S/3/2012, 6S/6/2012 (o ktorých spojenie požiadal žalobca už dňa 4.2.2013) a 6S/41/2013, nakoľko podľa žalovaného sú splnené podmienky ustanovenia § 112 ods. 1 O.s.p., a veci sa týkajú tých istých účastníkov konania, skutkovo spolu súvisia a spojenie prispeje k hospodárnosti konania. Podľa § 246c O.s.p. veta prvá, pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. Podľa § 112 ods. 1 O.s.p., v záujme hospodárnosti konania môže súd spojiť na spoločné konanie veci, ktoré sa u neho začali a skutkovo spolu súvisia alebo sa týkajú tých istých účastníkov. Podľa § 152 ods. 2 veta tretia vyhlášky č. 543/2005 Z.z. o spravovacom a kancelárskom poriadku pre okresné súdy, krajské súdy, špeciálny súd a vojenské súdy, ak senát alebo samosudca rozhodne o spojení veci do jedného konania, pripojené veci sa vyznačia v súdnom registri ako veci vedené pod spisovou značkou tej istej veci, ku ktorej boli pripojené a to až do jej skončenia; novšia vec sa pripája k staršej veci. Podľa § 186 ods. 1 vyhlášky č. 543/2005 Z.z. o spravovacom a kancelárskom poriadku pre okresné súdy, krajské súdy, špeciálny súd a vojenské súdy, ak dôjde v priebehu konania ku spojeniu vecí, založí sa o tom do súdnych spisov, ktoré boli s pôvodným súdnym spisom spojené, rovnopis uznesenia súdu o spojení vecí. Pri spojení vecí sa súdny spis zaradí na koniec súdneho spisu, ku ktorému je pripojený. Spojenie súdnych spisov sa vyznačí v súdnom registri v poznámkovom stĺpci pri všetkých spojených súdnych spisoch, ako aj na spisovom obale spájaných súdnych spisov poznámkou "Spojené s ...". Krajský súd v Bratislave rozhodol o spojení konaní vedených pod sp.zn. 6S/3/2012, sp.zn. 6S/6/2012 a sp.zn. 6S/41/2013, nakoľko skutkové okolnosti podaných žalôb dávajú dostatočný dôvod na spojenie vecí s tým, že zároveň bude dodržaná zásada hospodárnosti konania pri zachovaní rovnoprávneho postavenia účastníkov v konaní, pričom súd prejedná v jednom konaní všetky námietky žalobcu proti preskúmavaným rozhodnutiam správneho orgánu. Vec bude ďalej vedená pod sp.zn. 6S/3/2012. Poučenie: Proti tomuto uzneseniu nie je možné podať odvolanie ( § 202 ods. 3 písm. a) O.s.p.)

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2013:1012201598.3 (dáta aktuálne k 10. 11. 2026). Záväzné je znenie zverejnené súdom.




